માટે ધર્મોએ  વિશાળતા ગ્રહણ કરીને,સંકુચિતતા છોડીને તમામ ધર્મોને સમજવા પડશે ,ને તેમાંથી જે જે સારા તત્વો  હોય તેને ગ્રહણ કરવા પડશે, ને આપણા ધર્મમાં જે જે નબળાઈઓ હોય તેને દુર કરવી જ પડશે, આપણુ જ સારું બીજાનું ખરાબ તેવા ભાવમાંથી બહાર નીકળવું જ પડશે એટલે કે સંકુચિતતા છોડી વિશાળતામાં સ્થીર થવું જ પડશે અને ધર્મના સત્યરૂપી તમામ સિધ્ધાંતો આચરણમાં મુકાવાજ પડશે, કારણ કે સત્યનું  આચરણ એજ ધર્મ છે, જ્યાં સત્યનું  આચરણ નથી ત્યાં ધર્મ નથી એ  સિદ્ધાંતનું બરાબર પાલન કરવું પડશે ને કરાવવું પડશે  તો જ આજની પ્રગતિની દોડમાં સામેલ થઇ શકાશે, અન્યથા ફેકાઈ જ જવાના, એ જડપે વિશ્વ આગળ વધી રહ્યું છે.